**ΝΟΜΟΣΧΕΔΙΟ ΜΕ ΤΙΤΛΟ**

|  |
| --- |
| Ο περί Κοινωνικών Ασφαλίσεων (Τροποποιητικός) (Αρ. 2) Νόμος του 2020 |
|  |  |
|  | ΝΟΜΟΣ ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΚΟΙΝΩΝΙΚΩΝ ΑΣΦΑΛΙΣΕΩΝ ΝΟΜΟΥΣ ΤΟΥ2010 ΕΩΣ 2020. |
|  |  |
|  | Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος.59(Ι) του 2010114(Ι) του 2010126(Ι) του 20112(I) του 201237(Ι) του 2012170(Ι) του 2012193(Ι) του 2012106(Ι) του 2014194(Ι) του 2014176(Ι) του 20151(I) του 201752(Ι) του 2017115(Ι) του 2017132 (Ι) του 2018126(I) του 2019ΔΙΟΡΘ. Ε.Ε.Παρ. Ι(Ι),Αρ. 4727, 4.10.2019. | 1. Ο παρών Νόμος θα αναφέρεται ως ο περί Κοινωνικών Ασφαλίσεων (Τροποποιητικός) (Αρ. 2) Νόμος του 2020 και θα διαβάζεται μαζί με τους περί Κοινωνικών Ασφαλίσεων Νόμους του 2010 έως 2019 (που στο εξής θα αναφέρονται ως «βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Κοινωνικών Ασφαλίσεων Νόμοι του 2010 έως (Αρ. 2) 2020. |
| Τροποποίηση του άρθρου 31 του βασικού νόμου. | 2. Το εδάφιο (1) άρθρου 31 του βασικού νόμου τροποποιείται ως ακολούθως:(α) Με τη διαγραφή του σημείου της τελείας στο τέλος της δεύτερης επιφύλαξης αυτού και(β) με την προσθήκη της ακόλουθης νέας επιφύλαξης, αμέσως μετά την παράγραφο (β) της δεύτερης επιφύλαξης αυτού:«Νοείται έτι περαιτέρω ότι, πρόσωπο που έχει συμπληρώσει το 63ο έτος της ηλικίας του και δικαιούται, αλλά δεν λαμβάνει θεσμοθετημένη σύνταξη σύμφωνα με το άρθρο 35Α λόγω του ότι δεν το έχει αιτηθεί, δύναται να καταστεί δικαιούχος επιδόματος ασθενείας με ανώτατο όριο διάρκειας τις 156 ημέρες εντός της ίδιας περιόδου διακοπής της απασχόλησης του, εάν ικανοποιεί τις σχετικές ασφαλιστικές προϋποθέσεις και νοουμένου ότι:(α) αμέσως πριν από την έναρξη της περιόδου διακοπής της απασχόλησης του λόγω ανικανότητας για εργασία ασκούσε ασφαλιστέα απασχόληση η οποία δεν έχει τερματιστεί, και(β) έχει συμπληρώσει, αμέσως πριν την έναρξη της εν λόγω περιόδου, 13 τουλάχιστον συναπτές εβδομάδες απασχόλησης για τις οποίες έχει καταβάλει εισφορές ίσες τουλάχιστον με 13 φορές τις βασικές ασφαλιστέες αποδοχές.». |
| Τροποποίηση του άρθρου 65 του βασικού νόμου. | 3. Το εδάφιο (1) του άρθρου 65 του βασικού νόμου τροποποιείται ως ακολούθως:(α) Με τη διαγραφή του σημείου της τελείας στο τέλος της πρώτης επιφύλαξης αυτού, και (β) με την προσθήκη της ακόλουθης νέας επιφύλαξης μετά την πρώτη επιφύλαξη αυτού:«Νοείται περαιτέρω ότι, σε περίπτωση ασφαλισμένου που έχει συμπληρώσει την ηλικία των 63 ετών και καθίσταται δικαιούχος επιδόματος ασθενείας με βάση τη τρίτη επιφύλαξη του εδαφίου (1) του άρθρου 31, το παρόν εδάφιο δεν εφαρμόζεται όσον αφορά την καταβολή της ψηλότερης παροχής, σε περίπτωση που θεμελιώνει ταυτόχρονα δικαίωμα για επίδομα ασθενείας και θεσμοθετημένη σύνταξη.». |
| Έναρξη ισχύος του παρόντος Νόμου. | 4. Ο παρών Νόμος τίθεται σε ισχύ σε ημερομηνία που ορίζει το Υπουργικό Συμβούλιο με γνωστοποίηση του, η οποία δημοσιεύεται στην Eπίσημη Εφημερίδα της Δημοκρατίας. |

ΓΧ/ΚΚ ΝΟΜΟΣΧΕΔΙΟ παροχή ΑΣΘ στο 63 FINAL 2 Σεπτεμβρίου 2020